கேள்வி: ஜெயா சர்மா - வாழ்க்கை மற்றும் தொழில் பற்றி விளக்கவும்.
பதில்: ஜெயா சர்மா, புது தில்லி உள்ள பாலினம் மற்றும் கல்விக்கான மையமான [http://www.nirantar.net நிரந்தரர்] என்ற இந்தியா மையமாகக் கொண்ட ஒரு அரசு சார்பற்ற அமைப்பு நிரந்தர உறுப்பினராக உள்ளார். இந்த அமைப்பு பெண்ணியம் மற்றும் நங்கை, நம்பி, ஈரர், திருனர் எதிர்கொள்ளும் சிக்கல்களைக் கையாண்டு வருகிறது. மேலும் பதினைந்து ஆண்டுகளுக்கும் மேலாக பெண்கள் மற்றும் ந.ந.ஈ.தி சமூகத்தின் உரிமைகள், திறன் மேம்பாடு, ஆராய்ச்சி மற்றும் கல்வியில் பணியாற்றி வருகிறார். உள்ளூர் மற்றும் சர்வதேச செய்திகளை வெளியிடுவதன் மூலம் கிராமப்புறங்களில் கல்வியறிவை நிலைநிறுத்துவதை நோக்கமாகக் கொண்ட கிராமப்புற இதழான பிடாராவின் இணை நிறுவனராகவும் இருந்துள்ளார். மொத்த எழுத்தறிவு பிரச்சாரத்தின் பின்னணியில் இந்த திட்டம் தொடங்கப்பட்டது, ஆனால் 2010 ஆம் ஆண்டில் இந்த இதழ் செயல்படுவதை நிறுத்தியுள்ளது. ''இரத்த உறவுகளுடனான பாலுறவில் இருந்து மீண்டு குணமடைதல் (ஆர் ஏ ஹெச் ஐ)'' என்ற அமைப்பின் நிறுவன அறங்காவலராகவும் ஜெயா சர்மா இருந்து வருகிறார், இந்த அமைப்பானது, இரத்த உறவுகளுடனான உடலுறவு மற்றும் சிறுவர்களுடனான பாலியல் முறைகேடு இருந்து தப்பிய பெண்களின், உடல்நலம் மற்றும் மனநலன்களை மேம்படுத்துவதற்காக செயல்பட்டுவருகிறது. அவர் இளம் பருவ கல்வி மற்றும் பாலியல் கல்விக்காகவும் வாதிடுகிறார். கருத்தரங்குகள், பட்டறைகள் போன்றவற்றின் மூலம் விளிம்புநிலை சமூகத்தைச் சேர்ந்த பெண்களுடன் பாலுறவு குறித்து ஜெயா பணியாற்றி வருகிறார். சமூக நடைமுறைகள் பற்றிய கட்டுக்கதைகளை அழிப்பதை நோக்கமாகக் கொண்ட இந்திய பி டி எம் எஸ் சமூகமான தி கிங்கி கலெக்ட்டிவ் என்ற அமைப்பையும் இணைந்து நிறுவியுள்ளார்.